Educație sexuală pe internet. Tinerii primesc răspunsuri la întrebări printr-un podcast.
Pătratul Roşu este un podcast, unde tinerii pot primi răspunsuri la unele dintre cele mai delicate întrebări. În 2021 ar putea fi votată legea privind educaţuia sexuală în şcoli. Materia ar putea fi predată, doar cu acordul părinţilor. Dana Alecu şi Răzvan Băltăreţu sunt iniţiatorii proiectului "Pătratul Roşu". Pe paginile oficiale de Facebook şi Instagram, cei doi strâng întrebările tinerilor, pe care le dezbat în emisiune.
Educaţia sexuală va fi unul din subiectele pe care PNL şi USR – Plus vor fi nevoite să cadă de comun acord?Cele două partide au votat diferit proiectul întors la parlament de preşedintele Klaus Iohannis, care condiţionează predarea unei astfel de materii, de acordul părinţilor.Elevii şi specialiştii în educaţie sunt împotriva restricţiilor.Până să existe o decizie finală, și pentru că și-au pierdut încrederea în politicieni, tinerii s-au organziat singuri.Dana Alecu şi Răzvan Băltăreţu sunt iniţiatorii "Pătratul Roşu". Un podcast în cadrul căruia sunt invitaţii specialişti, care răspund unora dintre cele mai sensibile întrebări. Dana Alecu, iniţiator Pătratul Roşu: "Când le-am propus invitaţilor să participe la iniţiativa noastră, noi nu le-am oferit efectiv nimic. Şi oamenii au fost foarte deschişi şi vorbim aici despre oameni din domenii precum ginecologie. A fost fain să vedem o astfel de deschidere."Pe paginile oficiale de Facebook şi Instagram, cei doi strâng întrebările tinerilor, pe care le dezbat în emisiune. Citind numeroase poveşti de impoact, Răzvan Băltăreţu a ajuns la o concluzie. Răzvan Băltăreţu, iniţiator Pătratul Roşu: "Greşelile pe care le faci fără tipul acesta de educaţie sunt mult mai mari decât cele pe care le faci fără orice alt tip de educaţie. Educaţia aceasta sexuală poate rezolva numeroase probleme şi mai ales putem să sperăm să ajungem la nivelul la care oamenii să nu mai fie marcaţi de unele momente din viaţa lor.".